Document ID: 32013R0241

РЕГЛАМЕНТ (ЕС) № 241/2013 НА КОМИСИЯТА
от 14 март 2013 година
за изменение на приложения II и III към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от хлорантранилипрол, флудиоксонил и прохексадион във или върху определени продукти
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) от него,
като има предвид, че:
(1)
Максимално допустимите граници на остатъчни вещества (МДГОВ) за прохексадион са установени в приложение II и част Б от приложение III към Регламент (ЕО) № 396/2005. МДГОВ за хлорантранилипрол и флудиоксонил са установени в част А на приложение III към Регламент (ЕО) № 396/2005.
(2)
В рамките на процедура за предоставяне на разрешение за използването на продукт за растителна защита, който съдържа активното вещество хлорантранилипрол, върху моркови, пащърнак, корен от магданоз и целина с едри глави, бе подадено заявление съгласно член 6, параграф 1 от Регламент (ЕО) № 396/2005 за изменение на съществуващите МДГОВ.
(3)
По отношение на флудиоксонил такова заявление бе подадено за използването му върху целина, листа от целина и репички.
(4)
В съответствие с член 6, параграфи 2 и 4 от Регламент (ЕО) № 396/2005 бе подадено заявление за прохексадион за използването му върху фъстъци. Заявителят твърди, че разрешеното използване на прохексадион върху фъстъци в Съединените американски щати води до по-високи стойности на остатъчните вещества, отколкото МДГОВ, посочени в Регламент (ЕО) № 396/2005, и че е необходимо определянето на по-високи МДГОВ, за да се избегнат пречките пред търговията при вноса на тази култура.
(5)
В съответствие с член 8 от Регламент (ЕО) № 396/2005 посочените заявления бяха подложени на оценка от съответните държави членки и докладите за оценка бяха изпратени на Комисията.
(6)
Европейският орган за безопасност на храните, наричан по-долу „Органът“, направи оценка на заявленията и на докладите за оценка, като обърна внимание по-специално на рисковете за потребителите, а където е целесъобразно - за животните, и даде обосновани становища относно предложените МДГОВ (2). Той представи посочените становища на Комисията и на държавите членки и ги направи обществено достояние.
(7)
В своето обосновано становище по отношение на използването на флудиоксонил върху репички Органът достигна до заключението, че подадените изпитвания за остатъчни вещества не са извършени съобразно съответната добра селскостопанска практика.
(8)
По отношение на всички останали заявления Органът стигна до заключението, че са изпълнени всички изисквания във връзка с данните и че измененията на МДГОВ, поискани от заявителите, са приемливи с оглед безопасността на потребителите, въз основа на оценка на експозицията на потребителите за 27 конкретни европейски групи потребители. Органът взе предвид най-актуалната информация за токсикологичните свойства на веществата. Нито дългогодишната експозиция на посочените вещества чрез консумация на всички хранителни продукти, които биха могли да съдържат тези вещества, нито краткотрайната експозиция, дължаща се на прекомерна консумация на съответните култури и продукти, показаха, че има риск от превишаване на допустимата дневна доза („ДДД“) или острата референтна доза („ОРД“).
(9)
Въз основа на обоснованите становища на Органа и като се вземат под внимание факторите, които са от значение за разглеждания въпрос, съответните изменения на МДГОВ отговарят на изискванията на член 14, параграф 2 от Регламент (ЕО) № 396/2005.
(10)
Поради това Регламент (ЕО) № 396/2005 следва да бъде съответно изменен.
(11)
По отношение на хлорантранилипрол в морковите, с цел да се позволи нормалната пазарна реализация, преработка и консумация на продуктите, в настоящия регламент следва да се предвидят преходни разпоредби за продуктите, които са били законно произведени преди изменението на МДГОВ и за които информацията показва, че се поддържа високо равнище на защита на потребителите.
(12)
По отношение на хлорантранилипрол в морковите, с Регламент (ЕО) № 460/2011 на Комисията (3) беше определена временна МДГОВ в Регламент (ЕО) № 396/2005, която се прилага до 31 декември 2012 г. За да се избегне задължаването на държавите членки и на стопанските субекти да се адаптират към МДГОВ, които се изменят два пъти в рамките на няколко месеца, е целесъобразно МДГОВ за хлорантранилипрол в морковите да се прилага от 1 януари 2013 г.
(13)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и нито Европейският парламент, нито Съветът възразиха срещу тях,
ПРИЕ НАСТОЯЩИЯ РЕГЛАМЕНТ:
Член 1
Приложения II и III към Регламент (ЕО) № 396/2005 се изменят в съответствие с приложението към настоящия регламент.
Член 2
По отношение на хлорантранилипрол в морковите с кодов номер 0213020, Регламент (ЕО) № 396/2005 във вида си преди изменението с настоящия регламент продължава да се прилага за продукти, законно произведени преди 1 януари 2013 г.
Член 3
Настоящият регламент влиза в сила в деня след публикуването му в Официален вестник на Европейския съюз.
Той обаче се прилага от 1 януари 2013 година по отношение на МДГОВ за хлорантранилипрол в морковите с кодов номер 0213020.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 14 март 2013 година.

Labels: 17
20
0
3
6